

**Ο ΚΟΑ συγχαίρει τον Γιώργο Γιασεμίδη**

Μια ακόμη τεράστια διάκριση για την ιστιοπλοΐα, καθώς ο Γιώργος Γιασεμίδης τερμάτισε στη δεύτερη θέση στο Ευρωπαϊκό Πρωτάθλημα ILCA6 που πραγματοποιήθηκε στην Γαλλία! Ο ιστιοπλόος του Ναυτικού Ομίλου Λάρνακας κατέλαβε την δεύτερη θέση τόσο στη Γενική Κατάταξη όσο και στην ηλικιακή κατηγορία U21.

Συνεχείς οι επιτυχίες στην ιστιοπλοΐα, η οποία πανηγύρισε και την πρωτιά του Ολυμπιονίκη μας Παύλου Κοντίδη στο Ευρωπαϊκό Πρωτάθλημα Laser, που διεξήχθη επίσης στη Γαλλία. Επιτυχίες που αποδεικνύουν την εξαιρετική δουλειά που γίνεται από την Κυπριακή Ιστιοπλοϊκή Ομοσπονδία εδώ και χρόνια.

Ο Κυπριακός Οργανισμός Αθλητισμού συγχαίρει τον Γιώργο Γιασεμίδη για την τεράστια διάκρισή του και του εύχεται ακόμη μεγαλύτερες επιτυχίες στο μέλλον. Συγχαρητήρια επίσης στον προπονητή, την οικογένειά του, καθώς και την Ομοσπονδία του.